**Farské oznamy**

 **Dvadsiata tretia nedeľa v cezročnom období C - (4. 9. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. Marka Križina, Melichara Grodzieckeho a Štefana Pongráca, kňazov a mučeníkov | 18.00 |
| Štvrtok | Narodenie Preblahoslavenej Panny Márie, sviatok  | 7.00 |
| Piatok |  | **17.00** |
| Sobota |  | 18.00 Oblazov |
| Nedeľa | Narodenie Preblahoslavenej Panny Márie, **titul farského kostola** | **7.30** a 10.30 |

Od pondelka 5.9. pre prerábku exteriéru nášho kostola budú sväté omše bývať v dome smútku. Prosím vás o prijatie tejto zmeny z praktických dôvodov ľahšej práci na rekonštrukcii.

Na budúcu nedeľu budeme sláviť titul farského kostola Narodenie Panny Márie – Kráľovnej anjelov. Sv. omše budú o 7.30 v dome smútku a o 10.30 v altáne pri Obecnom úrade, ktorej bude predsedať dôstojný pán kanonik Ladislav Herman. Po sv. omšiach bude hodová ofera, ktorá bude použitá na rekonštrukciu nášho kostola. O 14.30 sa pomodlíme, ak sa bude dať, tak v kostole litánie (miesto ešte upresním) a o po ňom začne kultúrny program pri obecnom úrade. Srdečne vás pozývam prežiť tento deň v Božej milosti. Pri návšteve chrámu je možné získať plnomocné odpustky.

Dnes o 15.00 hod. pozývam všetkých členov ružencových bratstiev na modlitbu posv. ruženca do kostola.

Od zajtra o 16.00 hod. začneme s prácami na rekonštrukcii a to vlhkostnej a sanačnej ochrany povrchu vonkajších stien kostola. Chcem poprosiť mužov o pomoc. Každý deň by bolo dobre, kebyže sa nájde 5 mužov, ktorí nám pomôžu. Bolo by lepšie, keby tí, ktorí sú ochotní sa nahlásili dopredu, buď mne alebo Braňovi Grofčíkovi, aby sme to mohli ľahšie koordinovať. Budeme potrebovať nejaké fúriky, krompáče a lopaty. Verím, že s Božou pomocou to spoločne za mesiac urobíme.

Chcel by som poďakovať dôstojnému pánovi Mariánovi Majdovi a Ladislavovi Hermanovi za výpomoc počas mojej dovolenky.

V piatok o 18.30hod. pozývam birmovancov na stretnutie na farský úrad.

Prišli podielové knihy zo SSV, môžete si ich v sakristii vybrať.

Dnes po sv. omši budeme mať prvonedeľnú zbierku, ktorú použijeme na prerábku nášho kostola.

Vyšlo nové číslo časopisu Naša žilinská diecéza, môžete si ho za 1euro kúpiť.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

"V nedeľu 11.septembra 2022 sa na pútnom mieste vo Višňovom uskutoční už 11. Diecézna púť mužov, na ktorú sú špeciálne pozvaní muži, mládenci, aby si upevnili a prehĺbili svoju vieru. A tak vyprosili požehnania pre svoje manželstvá a osobný vzťah s Bohom. Počas púte je zabezpečené občerstvenie.

Chcem sa poďakovať za vaše modlitby, finančnú podporu, za upratovanie, výzdobu nášho chrámu i za každý druh pomoci a na budúci týždeň prosím o upratovanie skupinu č. 8. Želám vám peknú nedeľu.

.